PMIndiaData/PMIndiaSum huggingface dataset:
আন্তর্জাতিক ব্যাঘ্র দিবস উপলক্ষে বাঘ সংরক্ষণের সঙ্গে যুক্ত সকলের ভূমিকার প্রশংসা প্রধানমন্ত্রীর

নয়াদিল্লি, ২৯ জুলাই, ২০২২ প্রধানমন্ত্রী শ্রী নরেন্দ্র মোদী আন্তর্জাতিক ব্যাঘ্র দিবস উপলক্ষে বাঘ সংরক্ষণের সঙ্গে যুক্ত সকলের প্রশংসা করেন। এক ট্যুইট বার্তায় প্রধানমন্ত্রী বলেন – “আন্তর্জাতিক ব্যাঘ্র দিবস উপলক্ষে আমি যাঁরা বাঘ সংরক্ষণের সঙ্গে সক্রিয়ভাবে যুক্ত তাঁদের সকলের কাজের প্রশংসা করছি। আপনারা জেনে গর্বিত বোধ করবেন যে ভারতে ৭৫ হাজার বর্গ কিলোমিটার জায়গায় ৫২টি ব্যাঘ্র সংরক্ষণ অঞ্চল রয়েছে। ব্যাঘ্র সংরক্ষণের কাজে স্থানীয় মানুষজনকে সক্রিয়ভাবে যুক্ত করতে নানারকম অভিনব প্রয়াসও গ্রহণ করা হয়েছে।”
তরুণদের লেখার দক্ষতাকে কাজে লাগানো এবং ভারতের বৌদ্ধিক আলোচনায় অংশ গ্রহণের জন্য আহ্বান জানিয়েছেন প্রধানমন্ত্রী

প্রধানমন্ত্রী শ্রী নরেন্দ্র মোদী ভবিষ্যতের নেতৃত্বের ভূমিকায় তরুণ শিক্ষার্থীদের গড়ে তোলার জন্য একটি জাতীয় প্রকল্প ‘যুবা : প্রধানমন্ত্রীর তত্ত্বাবধানে তরুণ লেখকদের পরামর্শ প্রদান‘ সম্পর্কে যুবদের জানার জন্য আহ্বান জানিয়েছেন। এক ট্যুইট বার্তায় শ্রী মোদী বলেছেন, ‘তরুণদের লেখার দক্ষতা বাড়িয়ে তোলা এবং ভারতের বৌদ্ধিক আলোচনায় অবদান রাখার আকর্ষণীয় সুযোগ রয়েছে এখানে’। আরও বিস্তারিত জানার জন্য ক্লিক করুন নিম্ন লিখিত লিঙ্কে – https://innovateindia.mygov.in/yuva/” জাতীয় শিক্ষা নীতি ২০২০-তে যুব সমাজের ক্ষমতায়ণ এবং ভবিষ্যতের নেতৃত্বের ভূমিকায় তরুণ শিক্ষাবিদদের গড়ে তুলতে পারে এমন এক শিক্ষা সংক্রান্ত ইকো ব্যবস্থাপনা তৈরির ওপর জোর দেওয়া হয়েছে। এই লক্ষ্য পূরণ করতে এবং ভারতের স্বাধীনতার ৭৫ বছর পূর্তিকে স্মরণ করে একটি জাতীয় প্রকল্প ‘যুবা : প্রধানমন্ত্রীর তত্ত্বাবধানে তরুণ লেখকদের পরামর্শ প্রদান‘ এর সূচনা করা হয়েছে। মূলত দেশের স্বাধীনতার ৭৫ বছর পূরণের যাত্রাপথে ভারতীয় সাহিত্যের আধুনিক রাষ্ট্রদূতের পরিকল্পনায় এই প্রকল্প গড়ে তোলা হয়েছে। ভারত বই প্রকাশনার জগতে তৃতীয় স্থানে রয়েছে এবং প্রাচীন দেশীয় সাহিত্যের ভান্ডারকে আরও সমৃদ্ধ করে বিশ্ব স্তরে পৌঁছে দিতে এক অনন্য উদ্যোগ গ্রহণ করা হয়েছে।
আগামীকাল নয়াদিল্লির এইম্‌স পরিদর্শনে যাচ্ছেন প্রধানমন্ত্রী

আগামীকাল নয়াদিল্লির এইম্‌স পরিদর্শনে যাবেন প্রধানমন্ত্রী শ্রী নরেন্দ্র মোদী। তিনি সেখানে প্রবীণ ও বৃদ্ধদের জন্য একটি জাতীয় স্বাস্থ্য কেন্দ্রের শিলান্যাস করবেন। ২০০টির মতো সাধারণ শয্যাবিশিষ্ট এই কেন্দ্রটিতে প্রবীণ ও বৃদ্ধরা মাল্টি স্পেশালিটি স্বাস্থ্য ও চিকিৎসারসুযোগ পাবেন। ঐ দিন সবদরজং হাসপাতালের ৫৫৫টি শয্যাবিশিষ্ট একটি সুপার স্পেশালিটি ব্লকেরও উদ্বোধন করবেন প্রধানমন্ত্রী। এছাড়াও, ঐ হাসপাতালের ৫০০টি শয্যাবিশিষ্ট নতুন এমার্জেন্সি ব্লকটি এদিন জাতির উদ্দেশে উৎসর্গ করবেন তিনি। প্রধানমন্ত্রীর ২৯ জুনের অন্যান্য কর্মসূচির মধ্যে রয়েছে – এইম্‌স-এর ৩০০ শয্যাবিশিষ্ট পাওয়ার গ্রিডের বিশ্রাম সদন এবং আনসারিনগর ও ট্রমা সেন্টারের সঙ্গে এইম্‌স-এর একটি ভূগর্ভস্থ যাত্রাপথও জাতির উদ্দেশে নিবেদন কর্মসূচি।
বড়দিনেশুভেচ্ছা ও অভিনন্দন প্রধানমন্ত্রীর

জাতিকে বড়দিনতথা খ্রীস্টমাসের শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্রমোদী। “আনন্দময় বড়দিনতথা খ্রীস্টমাস! এই দিনে আমরা যীশুখ্রীস্টের জীবন ও শিক্ষাদর্শকে উদযাপন করি। তাঁরশান্তি, ঐক্য ও সহমর্মিতার বাণী আমাদের সকলেরই প্রেরণার উৎস” – এক বার্তায় বলেছেনপ্রধানমন্ত্রী।
প্রধানমন্ত্রী কৃষি সিঞ্চাই যোজনার অগ্রগতি খতিয়ে দেখলেন প্রধানমন্ত্রী শ্রী নরেন্দ্র মোদী

প্রধানমন্ত্রী শ্রী নরেন্দ্র মোদী সেচ ক্ষেত্রে কেন্দ্রীয় সরকারের দিশারিপ্রকল্প প্রধানমন্ত্রী কৃষি সিঞ্চাই যোজনা(পিএমএসওয়াই)-এর অগ্রগতি খতিয়ে দেখলেন বৃহস্পতিবার। প্রধানমন্ত্রীর দপ্তর এবং নিতি আয়োগ ছাড়াও বিভিন্ন মন্ত্রকের উচ্চ পদস্থ আধিকারিকরাএই বৈঠকে যোগ দিয়েছিলেন। আধিকারিকরা জানিয়েছেন যে, অগ্রাধিকারমূলক ৯৯টি সেচ প্রকল্পের মধ্যে ৫.২২লক্ষ হেক্টর পরিমিত জমিতে সেচ সুবিধার সম্প্রসারণ সহ ২১টি প্রকল্পের কাজ ২০১৭’রজুনের মধ্যে শেষ হয়ে যাবে। এছাড়া, মহারাষ্ট্র, মধ্যপ্রদেশ ও ওড়িশায় আরও ৪৫টি অগ্রাধিকারমূলক প্রকল্পেরকাজ জোর কদমে এগিয়ে চলছে আর এই কাজ নির্ধারিত সময়ের আগেই শেষ হয়ে যাবে বলে আশা করাহচ্ছে। প্রধানমন্ত্রী বিন্দু ও অনুসেচ প্রকল্পগুলিতে সর্বাধিক দৃষ্টি দেওয়ার জন্যআধিকারিকদের অনুরোধ জানান। বিভিন্ন সরকারি দপ্তর, কৃষি বিজ্ঞান কেন্দ্র এবং কৃষিবিশ্ববিদ্যালয়গুলির মধ্যে সমন্বয়সাধনের মাধ্যমে দক্ষ কৃষি প্রকল্প এবং সর্বোত্তমজল ব্যবহার পদ্ধতি উদ্ভাবনের জন্য তিনি বিভিন্ন আধিকারিককে আহ্বান জানান। প্রধানমন্ত্রী পিএমএসওয়াই-এর সুষ্ঠু রূপায়ণে পূর্ণাঙ্গ ও সার্বিকদৃষ্টিভঙ্গি নিয়ে কাজ করতে সকলকে অনুরোধ জানিয়ে বলেন, সর্বাধুনিক প্রযুক্তি এমনকিমহাকাশ বিজ্ঞানের প্রযুক্তিকেও সেচ প্রকল্পগুলির বিকাশে কাজে লাগানো দরকার।
আন্তর্জাতিক যুব বিনিময় কর্মসূচি : স্বাক্ষরিত মউ সম্পর্কে আলোচনা কেন্দ্রীয় মন্ত্রিসভার বৈঠকে

আজ কেন্দ্রীয় মন্ত্রিসভার বৈঠকে বাহারিন, কুয়েত, নেপাল, দক্ষিণ কোরিয়া, শ্রীলঙ্কা, ভিয়েতনাম এবং ব্রিক্‌সভুক্ত দেশগুলির সঙ্গে যুব বিনিময় কর্মসূচি রূপায়ণের লক্ষ্যে স্বাক্ষরিত মউগুলি সম্পর্কে বিশদভাবে অবহিত করা প্রধানমন্ত্রী শ্রী নরেন্দ্র মোদীকে। বৈঠকে সভাপতিত্ব করেন প্রধানমন্ত্রী স্বয়ং। আন্তর্জাতিক যুব বিনিময় কর্মসূচির মাধ্যমে বিভিন্ন দেশের যুবক ও তরুণদের মধ্যে মত ও মূল্যবোধের আদানপ্রদানকে বিশেষভাবে উৎসাহিত করা হয়। শুধু তাই নয়, আন্তর্জাতিক প্রেক্ষাপট সম্পর্কে যুবসমাজ বিশেষ জ্ঞান ও অভিজ্ঞতাও লাভ করে। এছাড়াও, চুক্তিবদ্ধ দেশগুলির নাগরিকদের সঙ্গে প্রত্যক্ষ যোগাযোগ গড়ে ওঠার মাধ্যমে শান্তি ও মৈত্রীর সম্পর্ক বিশেষ প্রসার লাভ করে।
প্রথম আন্তর্জাতিক রামায়ণ মেলায় প্রধানমন্ত্রীর ভাষণ

নয়াদিল্লি, ২৪ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী বলেছেন, পররাষ্ট্র বিষয়ক এবং বৈদেশিক সম্পর্কের ক্ষেত্রে একটি গুরুত্বপূর্ণ কৌশল হিসেবে সফ্ট পাওয়ারের সম্ভাবনাকে বাস্তবায়িত করার সময় উপস্থিত হয়েছে। গতকাল এখানে ফিকি অডিটোরিয়ামে প্রথম আন্তর্জাতিক রামায়ণ মেলার উদ্বোধন করে তিনি ভাষণ দিচ্ছিলেন। প্রধানমন্ত্রী বলেন, সারা বিশ্ব জুড়ে বৈদেশিক সম্পর্কের ক্ষেত্রে সফ্ট পাওয়ার অর্থাৎ, সফ্টওয়্যার সামর্থের বিষয়টি ক্রমশ গুরুত্বপূর্ণ হয়ে উঠেছে। তিনি বলেন, বিশ্বের অন্যান্য দেশের সঙ্গে সম্পর্ক গড়ে তোলার সময় ভারত’কে তার মহান পরম্পরা ও সংস্কৃতির প্রতি আরও অধিক ব্যক্তিগত ও সুদৃঢ়ভাবে গুরুত্ব দিতে হবে। প্রধানমন্ত্রী বলেন, যে সকল দেশের সংস্কৃতিতে গৌতমবুদ্ধ, রাম ও রামায়ণ আছেন, তাদের সঙ্গে ভারতের সম্পর্ক রয়েছে এবং এঁদের সঙ্গে কূটনৈতিক সম্পর্ক বেড়ে চলেছে। তিনি বলেন, সফ্ট পাওয়ার ক্ষেত্রে ভারতের কাছে এমন অনেক কিছু রয়েছে যা বিশ্বের সামনে তুলে ধরা যাতে পারে। ভারতীয় টেলিভিশনে যখন ‘রামায়ণ’ ধারাবাহিক দেখানো হত, সেই দিনগুলির কথা উল্লেখ করে প্রধানমন্ত্রী বলেন, এই কাহিনী সব বয়োসীমার ও সব জায়গার মানুষকে এক জায়গায় নিয়ে এসেছিল। নির্ভিকতার সঙ্গে মহিলাদের সম্মান রক্ষাকারী রামায়ণের জটায়ু চরিত্রের উদাহরণ দিয়ে তিনি বলেন, রামায়ণের গল্প মহিলাদের প্রতি সম্মান দেখানোর বার্তা দেয়। প্রধানমন্ত্রী বলেন, ‘রাম রাজ্যের’ ধারণা ছিল এক দূরদর্শিতা, যা আজও সমান প্রাসঙ্গিক। এখনকার স্বাস্থ্য ক্ষেত্রের প্রতিও রামায়ণের গল্পে এক গুরুত্বপূর্ণ বার্তা রয়েছে এবং এটি হল “সময়ের আগে কারও মৃত্যু হয় না, শারীরিকভাবে থেকে সকলেই সুস্থ ও বলিষ্ঠ’। এতে সামাজিক সম্প্রীতিরও বার্তা রয়েছে। “সকলের মধ্যেই সামাজিক সম্প্রীতি এবং পারস্পরিক আস্থা ও ভালোবাসার মনন রয়েছে। সকলেই তাদের ধর্ম ও তাদের কর্তব্য পালন করছে”। নাগরিকদের আচার-আচরণ প্রসঙ্গে এতে বলা হয়েছে, “সকলেই উদার ও পরোপকারী। সকল নারী ও পুরুষ অন্যান্যদের সেবার জন্য”। সামাজিক আচরণের বিষয়ে বলা হয়েছে যে, “রামের প্রভাবে সবরকম বৈষম্য ও মতভেদ দূর হয়েছে এবং আর কেউ অন্যকে ঘৃণা করে না”। প্রধানমন্ত্রী বলেন, রামায়ণ এক আদর্শ সমাজের প্রতিটি বিষয়ের ওপর সুবিচার প্রদান করেছে। তিনি বলেন, দিল্লির সঙ্গে যোগাযোগ স্থাপিত হলে সারা ভারতের সঙ্গেই যোগাযোগ গড়ে ওঠে, এই ধারণা ত্যাগ করা প্রয়োজন। এই প্রসঙ্গে তিনি বলেন, আন্তর্জাতিক রামায়ণ মেলা ভারতের ছোট নগর ও শহরগুলির সঙ্গে যোগাযোগ গড়ে তোলার এক ইতিবাচক সূচনা এবং এভাবেই প্রকৃত ভারতের সঙ্গে যথাযথ সম্পর্ক গড়ে তোলা সম্ভব। পররাষ্ট্র বিষয়ক মন্ত্রী শ্রীমতী সুষমা স্বরাজ এই মেলার গুরুত্ব ও প্রাসঙ্গিকতা ব্যাখ্যা করেন।
কালো টাকার প্রশ্নে কঠোর পদক্ষেপ: নেটওয়ার্ক এইটিন–কে দেওয়া প্রধানমন্ত্রী মোদির সম্পূর্ণ সাক্ষাত্কার

নয়াদিল্লি: প্রধানমন্ত্রী নরেন্দ্র মোদি বিস্তৃত সাক্ষাতকার দিয়েছেন নেটওয়ার্ক এইটিন-এর গোষ্ঠী-সম্পাদকরাহুল যোশিকে, যেখানে রাজনীতি, অর্থনীতি, দলিতদের ওপর সাম্প্রতিক আক্রমণের পরবর্তীতে তাঁর সরকারের সমালোচনা, ভোট-ব্যাঙ্কের রাজনীতি ও জাতিভেদ নিয়ে বহুমুখী আলোচনারপাশাপাশি তাঁর নিজের ভেতরে, তাঁর কাজের শৈলীতে ও তাঁর আন্তরিক বিশ্বাসের মধ্যেউঁকি দেওয়া হয়েছে, যা অত্যন্ত বিরল| প্রশ্ন: শুরুতেই নেটওয়ার্ক এইটিনকেসাক্ষাত্কার দেওয়ার জন্য আপনাকে ধন্যবাদ| দু’বছর আগে আপনি ঐতিহাসিক জনসমর্থন নিয়েনির্বাচিত হয়েছিলেন, তিন দশকের মধ্যে যা সবচেয়ে বেশি নির্ণায়কমূলক| এই গত দু’বছরকেআপনি কীভাবে দেখেন এবং আপনি কোন বিষয়টিকে সবচেয়ে বড় সাফল্য বলে মনে করেন? পিএম মোদি: প্রধানমন্ত্রীহিসেবে দায়িত্ব পাওয়ার পর প্রায় দু’বছর তিনমাস হয়ে গেছে| ভারত গণতান্ত্রিক দেশ এবংমানুষ সরকারকে নিয়মিতভাবে মূল্যায়ন করেন| প্রচার মাধ্যমও মূল্যায়ন করে থাকে| এবংএখন পেশাদার সমীক্ষাকারী সংস্থাগুলিও মূল্যায়ন করে| এবং আমি মনে করি এটা একটা ভালোবিষয় এবং সেকারণে আমার সরকারের কাজকর্মের মূল্যায়ন করার বিষয়টি আমি জনগণের ওপরছেড়ে দেই| কিন্তু আমি অবশ্যই চাই যে, যখনই আমার সরকারের মূল্যায়ন হবে, তখন আমরাক্ষমতায় আসার আগে সরকারের অবস্থার বিষয়টি অবশ্যই মাথায় রাখতে হবে, বুঝতে হবে দেশেরঅবস্থা কী ছিল ও প্রচার মাধ্যম কী আলোচনা করত| যদি আমরা তা মাথায় রাখি, তাহলেদেখতে পাবো সেই দিনগুলিতে সংবাদপত্র দুর্নীতি, হতাশার সংবাদে পূর্ণ হয়ে থাকত…মানুষ আশা হারিয়ে ফেলেছিলেন, তাঁরা ভাবতেন সবকিছু রসাতলে চলে গেছে| যতভালো চিকিত্সকই হোক রোগী যদি নিরাশাগ্রস্ত হয়, তাহলে ওষুধ তাঁকে সুস্থ করতে পারবেনা| কিন্তু রোগী যদি আশান্বিত হয় তাহলে মোটামুটি মানের চিকিত্সকও তাঁকে সুস্থ করেতুলতে পারেন| এর কারণ হচ্ছে রোগীর অন্তরের বিশ্বাস| সরকারগঠনের পর আমার প্রাথমিক অগ্রাধিকার ছিল এই হতাশাজনক আবহাওয়া সরিয়ে দিয়ে দেশে আশা ওবিশ্বাসের পরিবেশ তৈরি করা| এটা বক্তৃতা দিয়ে হয়না| সুনির্দিষ্ট পদক্ষেপ গ্রহণ করাপ্রয়োজন, আর তা করে দেখানো হয়েছে| এবং আজ দু’বছরের বেশি সময়ের পর, আমি নিশ্চয়তারসঙ্গে বলতে পারি যে, শুধুমাত্র দেশের জনগণের মধ্যেই যে আশা তৈরি হয়েছে তা নয়,ভারতের ওপর গোটা বিশ্বের বিশ্বাস বৃদ্ধি পেয়েছে| একটা সময় ছিল যখন আমাদেরকে ডুবন্ত জাহাজ হিসেবে দেখা হত| ব্রিকস-এর ‘আই’ (ইন্ডিয়ারআদ্যক্ষর)-কে টলমল হিসেবে দেখা হত| আজ বলা হচ্ছে যে যদি কোনো উজ্জ্বল কেন্দ্র থেকেথাকে, তাহলে তা ভারত| আমি মনে করি এটা নিজে থেকেই মূল্যায়ন করার ভালো পদ্ধতি| প্রশ্ন: আপনি উন্নয়নের ইস্যু নিয়েক্ষমতায় এসেছেন, তাই অর্থনীতি নিয়ে একটি প্রশ্ন| অনেক প্রচেষ্টার পর আপনিজি.এস.টি. বিল পাশ করাতে সক্ষম হয়েছেন| এটাকে আপনি কতবড় সাফল্য বলে মনে করেন|সাধারণ মানুষের কাছে এর গুরুত্ব কতখানি? পিএম মোদি: এটাসম্ভবত ভারতের স্বাধীনতার পর থেকে সবচেয়ে বড় কর-সংস্কার| এই সংস্কার ভারতে একবিরাট পরিবর্তন নিয়ে আসবে| দেশের খুব কম সংখ্যক মানুষই কর প্রদান করে থাকেন| কিছুমানুষ কর দিয়ে থাকেন, কারণ তাঁরা দেশপ্রেমিক এবং তাঁরা দেশের জন্য কিছু করতে চান| আরওকিছু মানুষ কর দেন, কারণ তাঁরা আইন ভঙ্গ করতে চান না| কেউ কেউ কর দেন সমস্যা এড়িয়েচলার জন্য| কিন্তু বেশিরভাগ মানুষ কর দেন না কারণ এই প্রক্রিয়াটি খুবই জটিল| তাঁরামনে করেন এই পদ্ধতিতে তাঁরা আটকে যাবেন এবং আর বেরিয়ে আসতে পারবেন না| জি.এস.টি.কর-প্রদানকে এত সরলীকরণ করবে যে, দেশের জন্য যিনি কিছু করতে চান, তিনিই এগিয়ে আসবেন|
নববর্ষে প্রধানমন্ত্রীর দূরভাষিক আলাপচারিতা

ইংরাজি নববর্ষ উপলক্ষে প্রধানমন্ত্রী শ্রী নরেন্দ্র মোদী ভুটানের ড্রুক গ্যালপো মিঃ জিগমে খেসর নামগিয়াল ওয়াংচুক এবং প্রধানমন্ত্রী মিঃ লোনছেন (ডঃ) লোটে শেরিং, শ্রীলঙ্কার রাষ্ট্রপতি মিঃ গোটাবায়া রাজাপাকসা এবং প্রধানমন্ত্রী মিঃ মাহিন্দা রাজাপাকসা, মালদ্বীপের রাষ্ট্রপতি মিঃ ইব্রাহিম মোহামেদ সোলিহ, বাংলাদেশের প্রধানমন্ত্রী শেখ হাসিনা এবং নেপালের প্রধানমন্ত্রী শ্রী কে পি শর্মা অলি-র সঙ্গে দূরাভাষিক আলাপচারিতা করেছেন। প্রধানমন্ত্রী নতুন বছর উপলক্ষে এই সমস্ত নেতাদের তাঁর এবং দেশবাসীর পক্ষ থেকে শুভেচ্ছা ও অভিনন্দন জানিয়েছেন। তিনি ভারতের ‘প্রতিবেশীই প্রথম’ নীতির প্রতি অঙ্গীকারের কথা পুনরায় ব্যক্ত করেন এবং ভারতের সব বন্ধু ও এই অঞ্চলের অংশীদারদের শান্তি, সুরক্ষা, সমৃদ্ধি ও প্রগতি কামনা করেন। ভুটানের রাজার সঙ্গে আলাপচারিতায় প্রধানমন্ত্রী গত বছর ভারত ও ভুটানের বিশেষ সম্পর্ক আরও মজবুত হওয়ার ক্ষেত্রে গুরুত্বপূর্ণ সাফল্যগুলির উল্লেখ করেন। প্রধানমন্ত্রী তাঁর সর্বশেষ ভুটান সফরের কথা উল্লেখ করে বলেন, সে দেশের মানুষের যে ভালোবাসা তিনি পেয়েছেন তা চিরস্মরণীয় হয়ে থাকবে। দু’দেশের যুব সম্প্রদায়ের মধ্যে যোগাযোগ বৃদ্ধির ওপরও গুরুত্ব আরোপ করেন প্রধানমন্ত্রী। তিনি এও জানান, ভুটানের রাজার আসন্ন ভারত সফরের জন্য তিনি অধীর আগ্রহে অপেক্ষা করছেন। শ্রীলঙ্কার রাষ্ট্রপতি মিঃ গোটাবায়া রাজাপাকসা প্রধানমন্ত্রীর শুভেচ্ছা গ্রহণের পর তাঁকে শুভেচ্ছা জানান। ২০২০ সালে দুই দেশের মধ্যে বন্ধুত্বপূর্ণ সম্পর্ক আরও দৃঢ় হওয়ার বিষয়ে তিনি প্রত্যয় ব্যক্ত করেন। এই লক্ষ্যে উভয় নেতা একযোগে কাজ করার অঙ্গীকার গ্রহণ করেন। শ্রীলঙ্কার প্রধানমন্ত্রী মিঃ মাহিন্দা রাজাপাকসার সঙ্গে আলাপচারিতায় প্রধানমন্ত্রী শ্রীলঙ্কার সঙ্গে ভারতের সম্পর্ক আরও নিবিড় করার লক্ষ্যে তাঁর প্রতিশ্রুতির কথা পুনর্ব্যক্ত করেন। উভয় দেশের সম্পর্ক উন্নয়নের ক্ষেত্রে প্রধানমন্ত্রী রাজাপাকসা তাঁর আন্তরিক ইচ্ছার কথা জানান। মালদ্বীপের রাষ্ট্রপতিকে শ্রী মোদী শুভেচ্ছা জানিয়ে এবং মালদ্বীপের উন্নয়নের প্রয়াসে সে দেশের মানুষের সাফল্য প্রার্থনা করেন। রাষ্ট্রপতি সোলিহ-ও প্রধানমন্ত্রীকে শুভেচ্ছা জানান। ভারতের সঙ্গে দ্বিপাক্ষিক সহযোগিতা আরও বৃদ্ধি করার লক্ষ্যে নতুন নতুন ক্ষেত্রে একযোগে কাজ করা এবং দু’দেশের সম্পর্ককে আরও মজবুত করার ওপর দুই রাষ্ট্রনেতাই জোর দেন। বাংলাদেশের প্রধানমন্ত্রী শেখ হাসিনার সঙ্গে কথাপ্রসঙ্গে শ্রী মোদী আগামী তিন বছরের জন্য আওয়ামি লিগের সভাপতি হিসেবে পুনর্নিবাচিত হওয়ায় শ্রীমতী হাসিনাকে শুভেচ্ছা জানান। ভারতে নিযুক্ত বাংলাদেশের প্রাক্তন হাইকমিশনার সৈয়দ মুয়াজ্জেম আলির অকাল প্রয়াণে প্রধানমন্ত্রী শোক ব্যক্ত করেন। ২০১৯ সালে ভারত-বাংলাদেশের সম্পর্কের অগ্রগতির বিষয়টি প্রধানমন্ত্রী উল্লেখ করেন। বঙ্গবন্ধুর জন্ম শতবার্ষিকী এবং বাংলাদেশের মুক্তিযুদ্ধ ও দু’দেশের কূটনৈতিক সম্পর্কের সুবর্ণ জয়ন্তী উপলক্ষে এই সম্পর্ক আরও এগিয়ে যাবে বলে তিনি আশা প্রকাশ করেন যা তাঁর সরকারের অগ্রাধিকারের তালিকায় রয়েছে। নেপালের প্রধানমন্ত্রী অলির সঙ্গে আলাপচারিতায় প্রধানমন্ত্রী ২০১৯ সালে ভারত-নেপাল সম্পর্কের উন্নয়নে সন্তোষ ব্যক্ত করেন। ভারতের মোতিহারি ও নেপালের আমলেখগঞ্জের মধ্যে পেট্রোপণ্যের পাইপলাইনের কাজ রেকর্ড সময়ে শেষ হওয়া সহ বিভিন্ন প্রকল্প নির্দিষ্ট সময় সম্পূর্ণ হওয়ার বিষয়টিতে প্রধানমন্ত্রী সন্তোষ প্রকাশ করেন। উভয় নেতৃবৃন্দ বিরাটনগরে সুসংহত চেক পোস্ট এবং আবাসন পুনর্গঠন প্রকল্প শীঘ্রই ভিডিও কনফারেন্সের মাধ্যমে উদ্বোধনের ক্ষেত্রে সহমত পোষণ করেন।
ভূ-বিদ্যা এবং খনিজ সম্পদে সহযোগিতার ক্ষেত্রে ভারত ও ব্রাজিলের মধ্যে সমঝোতাপত্র অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে খনি মন্ত্রকের অধীনস্থ সংস্থা ভারতীয় ভূ-বিদ্যা সর্বেক্ষণ (জিএসআই) এবং ব্রাজিলের শক্তি ও খনি মন্ত্রকের অধীনস্থ জিওলজিক্যাল সার্ভে অফ ব্রাজিল (সিপিআরএম)-এর মধ্যে স্বাক্ষরিত সমঝোতাপত্রে অনুমোদন দেওয়া হয়। এই চুক্তি অনুসারে, এই দুটি সংস্থা ভূ-বিদ্যা এবং খনিজ সম্পদের বিষয়ে সহযোগিতা করবে। এই সমঝোতাপত্র অনুসারে ভারতের জিএসআই এবং ব্রাজিলের সিপিআরএম-এর মধ্যে ভূ-বিদ্যা ও খনিজ সম্পদের সহযোগিতার জন্য একটি প্রাতিষ্ঠানিক ব্যবস্থা গড়ে তোলা সম্ভব হবে।
ভোপালে মানসিক স্বাস্হ্য পুনর্বাসন সংক্রান্ত জাতীয় প্রতিষ্ঠান স্হাপনের বিষয়ে মন্ত্রিসভার অনুমোদন

কেন্দ্রীয় মন্ত্রিসভা ভোপালে মানসিক স্বাস্হ্য পুনর্বাসন সংক্রান্ত জাতীয় প্রতিষ্ঠান স্হাপনের বিষটিতে অনমোদন দিল। নতুন দিল্লিত আজ কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়। হিসেব মতো প্রথম তিন বছরে এই প্রকল্পের ক্রমপুঞ্জিত খরচ ১৭৯.৫৪ কোটি টাকার মতো পড়বে। কেন্দ্রীয় মন্ত্রিসভা এছাড়াও যুগ্মসচিব পর্যায়ের তিনটি পদ (এর মধ্যে একটি পদ প্রতিষ্ঠানের অধিকর্তা এবং আরও দুটি পদ অধ্যাপকের) সৃষ্টি করার ব্যাপারে অনুমোদন দিয়েছে। উল্লেখ্য, এই প্রতিষ্ঠান গড়ে তোলার মূল লক্ষ্য হল যেসব মানুষ মানসিকভাবে অসুস্হ তাদের সঠিক পুর্নবাসনের ব্যবস্হা করা। এছাড়া, এই প্রতিষ্ঠান গড়ে উঠলে মানসিক পুর্নবাসনজনিত ক্ষেত্রের বিকাশ, পরিকাঠামোর উন্নয়ন ঘটানো সম্ভব হবে। প্রতিষ্ঠানে ৯টি বিভাগ থাকবে যেগুলি মানসিক স্বাস্হ্য পুনর্বাসন শিক্ষাক্ষেত্রে ডিপ্লোমা, স্নাতক, স্নাতকোত্তর, এমফিল ডিগ্রি এবং অন্যান্য শংসাপত্র প্রদান করবে। এই প্রতিষ্ঠান গড়ে তোলার জন্য মধ্যপ্রদেশ সরকার ভোপালে ৫ একর জমি বরাদ্দ করেছে।
মাতৃত্বকালীন সময়ে মৃত্যু হার হ্রাস পাওয়ার ঘটনাকে স্বাগত জানালেন প্রধানমন্ত্রী

নয়াদিল্লি, ৩০ নভেম্বর ২০২২ দেশে মাতৃত্বকালীন মৃত্যু হার হ্রাস পাওয়ার ঘটনাকে স্বাগত জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন যে নারী ক্ষমতায়নের সঙ্গে যুক্ত প্রতিটি ক্ষেত্রেই যাতে যথেষ্ট শক্তিশালী হয়ে ওঠে সেই দিকটিতেই আমরা বিশেষভাবে জোর দিচ্ছি। কেন্দ্রীয় স্বাস্থা ও পরিবারকল্যাণ মন্ত্রী ডঃ মনসুখ মাণ্ডব্যের এক ট্যুইট বার্তা উদ্ধৃত করে প্রধানমন্ত্রী বলেছেন : “এটি হল এক বিশেষ উৎসাহব্যঞ্জক প্রবণতা। এই পরিবর্তনে আমি খুশি। নারী ক্ষমতায়নের সঙ্গে যুক্ত প্রতিটি বিষয় যাতে যথেষ্ট শক্তিশালী হয়ে ওঠে সেই দিকটিতেই আমরা বিশেষভাবে জোর দিচ্ছি।” প্রসঙ্গত উল্লেখ্য, ২০১৪-১৬ সময়কালে প্রতি ১ লক্ষ শিশুর জন্মের ক্ষেত্রে মৃত্যু হার ছিল ১৩০। তুলনায়, ২০১৮-২০ – এই সময়কালে এই হার নেমে এসেছে ৯৭-তে।
প্রধানমন্ত্রী সংস্কার ও নীতি নির্ধারণ নিয়ে তাঁর ব্লগের একটি লেখা সকলের সঙ্গে ভাগ করে নিয়েছেন

নতুনদিল্লি, ২২শে জুন, ২০২১ প্রধানমন্ত্রী শ্রী নরেন্দ্র মোদী আজ তাঁর ব্লগের একটি লেখা সকলের সঙ্গে ভাগ করে নিয়েছেন। কোভিডের সময় সংস্কার, কেন্দ্র-রাজ্য অংশীদারী, উদ্ভাবনী নীতি নিয়ে প্রধানমন্ত্রী তাঁর ভাবনা লিঙ্কডইন প্ল্যাটফর্মে তুলে ধরেছেন। এক ট্যুইট বার্তায় প্রধানমন্ত্রী বলেছেন,” আস্থা ও উৎসাহের মাধ্যমে সংস্কার…… কেন্দ্র-রাজ্য অংশীদারিত্বের ভাবনায় কোভিড-১৯এর সময় উদ্ভাবনী নীতি নিয়ে @LinkedIn-এ লিখেছি।“ https://www.linkedin.com/pulse/reforms-conviction-incentives-narendra-modi/?published=t /
শেখ সুলতান বিন জায়েদ আল নাহিয়ানের মৃত্যুতে প্রধানমন্ত্রীর শোক

সংযুক্ত আরব আমীরশাহীর প্রেসিডেন্ট শেখ সুলতান বিওন জায়েদ আল নাহিয়ানের মৃত্যুতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। প্রেসিডেন্টে স্ত্রী শেখ খালিফা বিন জায়েদ আল নাহিয়ানের কাছে প্রেরিত এক শোকবার্তায় প্রধানমন্ত্রী বলেছেন, এই শোকের মুহূর্তে আল নাহিয়ান পরিবারের সকল সদস্য এবং সংযুক্ত আরব আমীরশাহীর জনগণের পাশে থেকে প্রেসিডেন্টের আত্মার শান্তি কামনা করছেন। …
মন্ত্রিসভা পরম্পরাগত জ্ঞান সংক্রান্ত ডিজিটাল লাইব্রেরী (টিকেডিএল)-র তথ্য ভান্ডার ব্যবহারের সুযোগ উন্মুক্ত করল

নয়াদিল্লি, ১৭ অগাস্ট, ২০২২ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ পরম্পরাগত জ্ঞান সংক্রান্ত ডিজিটাল লাইব্রেরী (টিকেডিএল)-র তথ্য ভান্ডার উন্মুক্ত করার বিষয়টি অনুমোদন করেছে। টিকেডিএল তথ্য ভান্ডার উন্মুক্ত করা ভারত সরকারের একটি উচ্চকাঙ্খী ও দূরদর্শী পদক্ষেপ। এটি ভারতীয় চিরাচরিত জ্ঞানের ক্ষেত্রে এক নতুন ভোর হবে। টিকেডিএল বিভিন্ন ক্ষেত্রে ভারতের পরম্পরাগত জ্ঞান ও ঐতিহ্যের উপর ভিত্তিতে করে গবেষণা, উন্নয়ন ও উদ্ভাবনের কাজ চালাতে উৎসাহ দেবে নতুন শিক্ষা নীতি ২০২০’র আওতায়। ভারতীয় পরম্পরাগত জ্ঞানের চর্চা সামাজিক সুফল যোগানোর পাশাপাশি, অর্থনৈতিক উন্নয়নেরও সুযোগ করে দিচ্ছে। যেমন – এদেশের সনাতন ঔষধি ও সুস্বাস্থ্য ব্যবস্থা অর্থাৎ আয়ুর্বেদ, সিদ্ধা, ইউনানি, সওয়ারিগতা এবং যোগা দেশে ও বিদেশে অসংখ্য মানুষের চাহিদা মেটাচ্ছে আজও। কোভিড-১৯ অতিমারীর বিরুদ্ধে প্রতিরোধ গড়ে তুলতেও অনেককে ভারতীয় সনাতনী ঔষধি ব্যবস্থার সাহায্য নিতে দেখা গেছে। এ বছরের এপ্রিলে বিশ্ব স্বাস্থ্য সংস্থা (হু) তার প্রথম সনাতনী ঔষধির বিশ্ব কেন্দ্রটি ভারতে স্থাপন করেছে। এগুলি বর্তমান পরিস্থিতিতে সনাতনী জঙানের প্রাসঙ্গিকতার গুরুত্ব নির্দেশ করে। মন্ত্রিসভার এই সিদ্ধান্তের ফলে সনাতনী জ্ঞান ও বর্তমান চর্চার সংহতি ও মিলনের মধ্য দিয়ে উদ্ভাবন এবং বাণিজ্যিকরণ বৃদ্ধির উপর গুরুত্ব প্রদান করলো। আগামী দিনে ভারতীয় পরম্পরাগত জ্ঞান সম্পর্কে অন্যান্য ক্ষেত্রের তথ্যাদিও টিকেডিএল – এর তথ্য ভান্ডারে যুক্ত হবে সংরক্ষণ, সুরক্ষা ও উন্নয়নের দৃষ্টিভঙ্গীর পরিপ্রেক্ষিতে। এতদিন পূর্ণাঙ্গ টিকেডিএল তথ্য ভান্ডারটি অনুসন্ধান ও পরীক্ষার জন্য বিশ্ব জুড়ে ১৪টি মাত্র পেটেন্ট অফিসেই ব্যবহার করা যেত। এবারে এই তথ্য ভান্ডার ব্যবহারের সুযোগ বাড়ার সঙ্গে সঙ্গে সৃজনশীল মনকে উন্নততর আরও নিরাপদ ও আরও কার্যকর সুস্বাস্থ্যগত সমাধান করতে উদ্বুদ্ধ করবে। ভারতের সমৃদ্ধ ঐতিহ্য নব নব আর্থ-সামাজিক উন্নয়নের বলিষ্ঠ ভিত্তি রচনা করবে।
দক্ষিণ-এশীয় উপগ্রহের উৎক্ষেপণ উপলক্ষে দক্ষিণ এশিয়ার দেশগুলির রাষ্ট্রনেতাদের সঙ্গে এক ভিডিও কনফারেন্সে প্রধানমন্ত্রীর সমাপ্তি ভাষণ

মাননীয়রাষ্ট্রপ্রধানগণ, এখানেবক্তব্য রাখার জন্য আমি আপনাদের প্রত্যেককে ধন্যবাদ জানাই। আপনাদেরচিন্তাভাবনা আজকের এই উৎক্ষেপণ মুহূর্তের আবেগ-অনুভূতিরই এক সার্থক প্রতিধ্বনি। যেদেশগুলি একই চিন্তাভাবনার শরিক তাদের মধ্যে সহযোগিতা প্রসারের ক্ষেত্রে আকাশই যেশেষ সীমা নয়, একথা আজ প্রমাণিত দক্ষিণ-এশীয় উপগ্রহের উৎক্ষেপণের ঘটনায় । ‘সকলকেসঙ্গে নিয়ে সকলের জন্য উন্নয়ন’ – এই নীতিটি দক্ষিণ এশিয়ায় সহযোগিতা ওকর্মপ্রচেষ্টার ক্ষেত্রে এক আলোকবর্তিকার কাজ করে যাবে। আরএইভাবেই দেশের জনসাধারণের অর্থনৈতিক সমৃদ্ধির লক্ষ্যে আমাদের মিলিত অগ্রাধিকারগুলিরলক্ষ্য পূরণে আমরা সফল হতে পারব। এইপ্রচেষ্টায় একজন বলিষ্ঠ এবং প্রতিশ্রুতিবদ্ধ অঙ্গীকার হিসেবে ভারতকে আপনারা সঙ্গেপাবেন। কারণ, এই নীতি ও আগ্রহের শক্তিতে আমরা বরাবরই বিশ্বাসী। দক্ষিণ-এশীয়উপগ্রহের উৎক্ষেপণ উদযাপনের এই মুহূর্তে আপনাদের সকলকে সঙ্গে পাওয়ার জন্য আমি আরওএকবার ধন্যবাদ জানাই আপনাদের। আমিধন্যবাদ জানাই এই চিন্তাভাবনাকে বাস্তবে মূর্ত করে তোলার কাজে আপনাদের নিরন্তর ওবলিষ্ঠ সমর্থন লাভের জন্য। পরিশেষে,এই ধরনের সাফল্যের উদযাপনে আমরা সকলে আবার মিলিত হতে পারব এই আশা আমি পোষণ করি।আঞ্চলিক বিকাশ ও সমৃদ্ধির লক্ষ্যে সাধারণ ও সমবেত প্রচেষ্টার সাফল্যে তখন আমরাআবার এক উদযাপনের মুহূর্তে একত্রিত হব। ধন্যবাদ।আপনাদের সকলকে অনেক অনেক ধন্যবাদ। /
ভুটানের প্রধানমন্ত্রীর ভারত সফর উপলক্ষে ভারতের প্রধানমন্ত্রীর প্রেস বিবৃতি

মাননীয় প্রধানমন্ত্রী ডঃ লোটে শেরিং, ভুটান থেকে সরকারি সফরে আগত বিশিষ্ট অতিথিগণ, বন্ধুগণ, এ বছর ভারত ও ভুটান পারস্পরিক রাজনৈতিক সম্পর্কের সুবর্ণ জয়ন্তী পালন করছে। এই ঐতিহাসিক এবং শুভ বছরে ভুটানের প্রধানমন্ত্রী ডঃ লোটে-কে ভারতে আন্তরিক স্বাগত জানাতে পেরে আমি অত্যন্ত আনন্দিত। ভুটানে এ বছর তৃতীয় সাধারণ নির্বাচন হয়েছে। আমি সেই নির্বাচনে সাফল্যের জন্য ডঃ লোটে-কে অনেক অনেক শুভেচ্ছা জানাই। আমার বিশ্বাস, তাঁর নেতৃত্বে ভুটান সাফল্য ও সমৃদ্ধির পথে এগিয়ে যেতে থাকবে। বন্ধুগণ, প্রধানমন্ত্রী ডঃ লোটে আমাকে তাঁর ভুটানের জন্য ‘ব্যবধান কমানো’র লক্ষ্য সম্পর্কে বলেছেন। আমি তাঁর দূরদৃষ্টির প্রশংসা করি। আমি অত্যন্ত আনন্দিত যে, তাঁর এই লক্ষ্যের সঙ্গে আমাদের ‘সবকা সাথ সবকা বিকাশ’-এর লক্ষ্যের সামঞ্জস্য রয়েছে। আমি প্রধামন্ত্রীজিকে আশ্বস্ত করেছি যে ভুটানের উন্নয়নে ভারত চিরকালের মতোই এক বিশ্বাসযোগ্য বন্ধু এবং সহযোগীর ভূমিকা পালন করবে। ভুটানের দ্বাদশতম পঞ্চবার্ষিকী পরিকল্পনায় ভারত ৪,৫০০ কোটি টাকা বিনিয়োগ করবে। এই বিনিয়োগ ভুটানের প্রয়োজনীয়তা এবং অগ্রাধিকার অনুসারে হবে। বন্ধুগণ, ভারত এবং ভুটানের সহযোগিতার ইতিহাসে সে দেশের জলবিদ্যুৎ প্রকল্পগুলিতে ভারতের সহযোগিতা অত্যন্ত গুরুত্বপূর্ণ। আজ আমরা এই গুরুত্বপূর্ণ ক্ষেত্র সংশ্লিষ্ট প্রকল্পগুলিতে নিজেদের সহযোগিতাকে বিশ্লেষণ করেছি, সমীক্ষা করেছি। আনন্দের বিষয় হল এই যে, মাঙ্গ-দেছু প্রকল্পের কাজ শীঘ্রই সম্পূর্ণ হবে। এই প্রকল্পের ব্যয় এবং শুল্ক সংক্রান্ত বিভিন্ন বিষয় নিয়েও আমরা সহমত হয়েছি। অন্যান্য প্রকল্পের কাজও সন্তোষজনকভাবে এগিয়ে চলেছে। আমরা উভয়েই প্রতিটি প্রকল্পের কাজ আরও ত্বরান্বিত করতে চাই। আমাদের সহযোগিতার একটি নতুন মাত্রা হল মহাকাশ বিজ্ঞান সংক্রান্ত ক্ষেত্রে সহযোগিতা। আমি আনন্দিত যে ‘সাউথ এশিয়া’ উপগ্রহ থেকে সহায়তার জন্য ‘ইসরো’ অতি শীঘ্রই ভুটানের মাটিতে ‘গ্রাউন্ড স্টেশন’ গড়ে তুলবে। এই প্রকল্প বাস্তবায়িত হলে ভুটানের প্রত্যন্ত অঞ্চলে আবহাওয়া সংক্রান্ত তথ্যাবলী, টেলি-মেডিসিন এবং বিপর্যয় মোকাবিলার ক্ষেত্রে সুবিধা হবে। বন্ধুগণ, আজ প্রধানমন্ত্রী লোটে আমাকে একটি আনন্দ সংবাদও দিয়েছেন। ভুটান সরকার শীঘ্রই ‘রুপে কার্ড’ চালু করবে। মানবরেষু, এই সিদ্ধান্তের জন্য আমি আপনাদের অন্তর থেকে কৃতজ্ঞতা জানাই। আমার দৃঢ় বিশ্বাস যে এর ফলে উভয় দেশের নাগরিকদের মধ্যে পারস্পরিক সম্পর্ক আরও উন্নত হবে। মহামান্য প্রধানমন্ত্রী, আপনি নিজের প্রথম বিদেশ সফরের জন্য ভারতকে বেছেছেন। আমিও সাড়ে চার বছর আগে প্রধানমন্ত্রী হওয়ার পর প্রথম বিদেশ সফরে ভুটান গিয়েছিলাম। এটি পারস্পরিক সম্পর্ককে শক্তিশালী করতে, উন্নয়নের পথে পায়ে পা মিলিয়ে এগিয়ে যাওয়ার জন্য আমাদের যৌথ দায়বদ্ধতার প্রতীক। আমার বিশ্বাস, আপনার এই ভারত সফর আমাদের সম্পর্ককে এক নতুন গতি প্রদানে সফল হবে। এই ক’টি কথা বলে আরেকবার আপনাকে এবং আপনার সঙ্গে আসা মাননীয় প্রতিনিধিদলকে স্বাগত জানাই। ধন্যবাদ। তাশী দেলেগ! /